CPF ออกหุ้นกู้ 3 ชุด มูลค่า 1.2 หมื่นล้าน ดอกเบี้ยสูง 4% ขายรายย่อย 5-9 ส.ค.นี้
CPF ออกหุ้นกู้ 3 ชุด มูลค่า 1.2 หมื่นล้าน อายุ 4-8 ปี ดอกเบี้ย 3.15-4% ขายประชาชนทั่วไป 5-9 ส.ค.นี้ เล็งนำเงินไปใช้ชำระคืนหนี้และเป็นเงินทุนหมุนเวียนกิจการ
CPF ออกหุ้นกู้ 3 ชุด มูลค่า 1.2 หมื่นล้าน อายุ 4-8 ปี ดอกเบี้ย 3.15-4% ขายประชาชนทั่วไป 5-9 ส.ค.นี้ เล็งนำเงินไปใช้ชำระคืนหนี้และเป็นเงินทุนหมุนเวียนกิจการ
21 ก.ค. 2565

บริษัท เจริญโภคภัณฑ์อาหาร จำกัด (มหาชน) หรือ CPF ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวน 3 ชุด รวมมูลค่าไม่เกิน 12,000 ล้านบาทแบ่งเป็นจำนวนเสนอขายไม่เกิน 8,000 ล้านบาท และจำนวนหุ้นกู้สำรองเพื่อเสนอขายเพิ่มเติมไม่เกิน 4,000 ล้านบาท
ชุดที่ 1 เสนอขายไม่เกิน 5,000 ล้านบาท อายุ 4 ปี อัตราดอกเบี้ยคงที่ร้อยละ 3.15 ต่อปี
ชุดที่ 2 เสนอขายไม่เกิน 4,000 ล้านบาท อายุ 6 ปี อัตราดอกเบี้ยคงที่ร้อยละ 3.60 ต่อปี
ชุดที่ 3 เสนอขายไม่เกิน 5,000 ล้านบาท อายุ 8 ปี อัตราดอกเบี้ยคงที่ร้อยละ 4.00 ต่อปี
โดย CPF จะเสนอขายหุ้นกู้ดังกล่าวต่อประชาชนเป็นการทั่วไป ระยะเวลาในการจองซื้อหุ้นกู้ในวันที่ 5 และ 8-9 สิงหาคม 2565 ผู้จัดการการจัดจำหน่าย ได้แก่ ธนาคารกรุงไทย ธนาคารกสิกรไทย และ ธนาคารซีไอเอ็มบี ไทย
สำหรับอันดับความน่าเชื่อถือของหุ้นกู้อยู่ที่ A+ แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 31 มีนาคม 2565
ทั้งนี้บริษัทจะนำเงินไปใช้ชำระคืนหนี้ จำนวน 5,00-9,000 ล้านบาทภายในปี 2566 ซึ่งเป็นการชำระคืนตั๋วแลกเงิน หรือ หุ้นกู้ หรือเงินกู้ยืมจากสถาบันการเงิน ที่ไม่ใช่กลุ่มผู้จัดการการจัดจำหน่ายหุ้นกู้ และใช้เป็นเงินทุนหมุนเวียนในกิจการ จำนวน 3,000 ล้านบาทภายในปี 2566 เช่นกัน